*Likumprojekts*

**Grozījumi likumā „Par piesārņojumu”**

Izdarīt likumā „Par piesārņojumu” (Latvijas Republikas Saeimas un Ministru Kabineta Ziņotājs, 2001, 9.nr.; 2002, 16.nr.; 2004, 2.nr.; 2005, 5.nr.; 2006, 9.nr.; 2007, 21., 23.nr.; 2009, 12.nr.; Latvijas Vēstnesis, 2009, 205.nr.; 2010, 104., 206.nr.; 2011, 120.nr; 2013, 36.nr; 2014, 38.nr) šādus grozījumus:

1. 1.pantā:

izteikt 3.2 punktu šādā redakcijā:

„32) gaisa kuģa operators – persona, kas veic gaisa pārvadājumus un ekspluatē gaisa kuģi laikā, kad tas veic šā likuma 2.pielikumā noteiktu aviācijas darbību, vai arī, ja šī persona nav zināma vai gaisa kuģa īpašnieks to nav norādījis – gaisa kuģa īpašnieks. Šo likumu piemēro gaisa kuģa operatoram, kuru administrējošā dalībvalsts ir Latvija;”;

papildināt ar jaunu 3.5 punktu šādā redakcijā

„35) gaisa kuģa operatora administrējošā dalībvalsts – dalībvalsts, kas izsniegusi darbības licenci attiecīgajam gaisa kuģa operatoram, ja gaisa kuģa operatoram ir spēkā esoša tāda darbības licence, ko kāda dalībvalsts ir izdevusi saskaņā ar Padomes 1992.gada 23.jūlija regulu Nr.2407/92 par gaisa pārvadātāju licencēšanu, un visos citos gadījumos – dalībvalsts ar lielāko aprēķināto aviācijas emisiju daudzumu lidojumos, ko veicis attiecīgais gaisa kuģa operators bāzes gadā – kalendārais gads, kas sākas 2006.gada 1.janvārī, vai gaisa kuģa operatora darbības pirmais kalendārais gads tiem gaisa kuģu operatoriem, kas ir sākuši veikt aviācijas darbības pēc 2006.gada 1.janvāra;”;

izteikt panta 10.1 un 10.2 punktu šādā redakcijā:

„101) siltumnīcefekta gāzes – oglekļa dioksīds (CO2), metāns (CH4), vienvērtīgā slāpekļa oksīds (N2O), fluorogļūdeņraži (HFC), perfluorogļūdeņraži (PFC), sēra heksafluorīds (SF6), slāpekļa trifluorīds (NF3) un citas atmosfēras gāzveida sastāvdaļas – gan dabiskas, gan antropogēnas, kas absorbē un reemitē infrasarkano starojumu;

102) siltumnīcefekta gāzu emisija – siltumnīcefekta gāzu izplūde atmosfērā no:

a) šā likuma 2.pielikuma I daļā minētajām Eiropas Savienības emisijas kvotu tirdzniecības sistēmā iekļautām piesārņojošām darbībām;

b) gaisa kuģiem, ar kuriem tiek veikti visi lidojumi, kuri ietilpst šā likuma 2.pielikuma II daļā minētajās aviācijas darbībās,

c) šā likuma 4.pielikuma I daļā minētajiem citiem siltumnīcefekta gāzu emisijas avotiem;”;

papildināt pantu ar jaunu 10.3, 10.4 un 10.5 punktu šādā redakcijā:

„103) citi siltumnīcefekta gāzu emisijas avoti – siltumnīcefekta gāzu emisijas atmosfērā no šā likuma 4.pielikuma I daļā minētajām darbībām, kuras nav iekļautas Eiropas Savienības emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja;

104) oglekļa dioksīda piesaiste – oglekļa dioksīda piesaiste piesaistītājos, kas izriet no šā likuma 4.pielikuma II daļā minētām zemes izmantošanas, zemes izmantošanas maiņas un mežsaimniecības darbībām;

105) ikgadējais emisiju sadales apjoms – ikgadējais maksimāli pieļaujamais siltumnīcefekta gāzu emisiju apjoms no šā likuma 4.pielikuma I daļā minētajiem citiem siltumnīcefekta gāzu emisijas avotiem;”.

1. Izteikt 2.panta 8.punktu šādā redakcijā:

„8) samazināt siltumnīcefekta gāzu emisijas no šā likuma 2.pielikumā un 4.pielikumā minētajām darbībām un palielināt oglekļa dioksīda piesaisti no šā likuma 4.pielikuma II daļā minētajām darbībām, ņemot vērā izmaksu efektivitāti, nodrošinot līdzdalību Eiropas Savienības emisijas kvotu tirdzniecības sistēmā un izpildot Latvijas siltumnīcefekta gāzu emisiju samazināšanas un oglekļa dioksīda piesaistes saistības;”.

1. Papildināt 3.pantu ar ceturto daļu šādā redakcijā:

„(4) Ar šo likumu tiek noteikti nosacījumi:

1) siltumnīcefekta gāzu emisiju samazināšanai no citiem siltumnīcefekta gāzu emisiju avotiem, un šajā likumā noteikto siltumnīcefekta gāzu emisiju samazināšanas saistību izpildei;

2) oglekļa dioksīda piesaistei no šā likuma 4.pielikuma II daļā minētajām zemes izmantošanas, zemes izmantošanas maiņas un mežsaimniecības darbībām, un šajā likumā noteikto oglekļa dioksīda piesaistes saistību izpildei.”;

1. Izteikt 18.1 panta pirmo un otro daļu šādā redakcijā:

„(1) Trokšņa kartēšanu un trokšņa stratēģisko karšu izstrādi aglomerācijas teritorijai nodrošina attiecīgā pašvaldība. Trokšņa kartēšanu un trokšņa stratēģisko karšu izstrādi ārpus aglomerācijas dzelzceļa līnijām, autoceļiem un lidostām, kurās satiksmes intensitāte ir vairāk nekā 50 000 gaisa kuģu gadā, nodrošina attiecīgā transporta infrastruktūras objekta pārvaldītājs. Pašvaldība un attiecīgā transporta infrastruktūras objekta pārvaldītājs sadarbojas, veicot trokšņa kartēšanu aglomerācijas teritorijai.

(2) Rīcības plāna trokšņa samazināšanai izstrādi un ieviešanu aglomerācijas teritorijai nodrošina attiecīgā pašvaldība. Rīcības plāna trokšņa samazināšanai transporta infrastruktūras objektam, ja tas atrodas aglomerācijas teritorijā un ārpus aglomerācijas, izstrādi un ieviešanu nodrošina attiecīgā transporta infrastruktūras objekta pārvaldītājs. Pašvaldība un attiecīgā transporta infrastruktūras objekta pārvaldītājs sadarbojas, veicot rīcības plāna izstrādi un ieviešanu aglomerācijas teritorijai.”;

1. Izteikt 19.panta piekto daļu šādā redakcijā:

„(5) Lai uzsāktu vai turpinātu šā likuma 2.pielikuma I sadaļā minētās piesārņojošās darbības, operators saņem arī siltumnīcefekta gāzu emisijas atļauju – reģionālās vides pārvaldes rakstveidā izsniegtu lēmumu, kas attiecas uz iekārtu vai vairākām iekārtām, kuras atrodas vienā vietā un kurām ir viens operators, proti, atļauju emitēt siltumnīcefekta gāzes, ar nosacījumu, ka operators nodrošina siltumnīcefekta gāzu emisijas monitoringu un katru gadu sagatavo ikgadējo emisiju ziņojumu (turpmāk – ikgadējais emisiju ziņojums) par siltumnīcefekta gāzu emisiju atbilstoši prasībām, kas ir noteiktas attiecīgajā atļaujā, šajā likumā un normatīvajos aktos par Eiropas Savienības Emisijas kvotu tirdzniecības sistēmas darbību.”;

1. Visā tekstā aizstāt vārdus „ikgadējais pārskats” (attiecīgajā locījumā) ar vārdiem „ikgadējais emisiju ziņojums” (attiecīgajā locījumā);
2. Izteikt 31.1 panta 5.punktu šādā redakcijā:

„5) prasību katru gadu četru mēnešu laikā pēc konkrētā kalendārā gada beigām nodot emisijas kvotas, kas atbilst konkrētajā kalendārajā gadā iekārtas emitētajam siltumnīcefekta gāzu apjomam.”

1. 32.2 pantā

papildināt pirmo daļu ar trešo teikumu šādā redakcijā:

„Vides aizsardzības un reģionālās attīstības ministrijas lēmumu var apstrīdēt Administratīvā procesa likuma noteiktajā kārtībā. Lēmuma pārsūdzēšana neaptur tā izpildi.”;

papildināt trešo daļu ar trešo teikumu šādā redakcijā:

„Gaisa kuģa operatoriem tiek izsolītas 15% emisijas kvotu no tā apjoma, kas ir noteikts, kā piešķirams Eiropas Savienības gaisa kuģu operatoriem, ņemot vērā nosacījumus, kas regulē Eiropas Savienības Emisijas kvotu tirdzniecības sistēmas emisijas kvotu izsolīšanas jomu.”;

izteikt 44 daļas 1.punktu šādā redakcijā:

„1) siltumnīcefekta gāzu emisijas samazināšanai vai ierobežošanai enerģētikas, rūpniecības, transporta, lauksaimniecības, mežsaimniecības un atkritumu apsaimniekošanas nozarēs, arī tādu projektu un finanšu instrumentu finansēšanai, kuru mērķis ir:”;

1. 32.3 pantā:

izteikt pirmo daļu šādā redakcijā:

„(1) Operators un gaisa kuģa operators katru gadu līdz 30.aprīlim nodod emisijas kvotas, kas atbilst iepriekšējā kalendārajā gadā iekārtas vai gaisa kuģa emitētajam siltumnīcefekta gāzu apjomam, kas ir pārbaudīts un apstiprināts saskaņā ar šā likuma 45.panta septīto un devīto daļu, tās pārskaitot no sava konta emisijas reģistrā uz Eiropas Savienības kvotu dzēšanas kontu, vienlaicīgi nodrošinot šo kvotu dzēšanu emisijas reģistrā.”;

svītrot otro, trešo un 31 daļu;

izteikt 4.daļu šādā redakcijā:

„(4) Četrus mēnešus pēc šā likuma 32.2 panta 11 daļas 4.punktā minētā perioda sākuma valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” nodrošina, ka tiek dzēstas tās emisijas kvotas, kurām beidzies derīguma termiņš un kuras nav nodotas vai dzēstas atbilstoši šā likuma nosacījumiem. Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” nodrošina, ka emisiju reģistrā atvērtajos personu kontos emisijas kvotas, kuras tika dzēstas, tiek aizstātas ar tām emisijas kvotām, kuras ir derīgas konkrētajā periodā.

papildināt pantu ar jaunu 8.1, 8.2, 8.3, 8.4 un 8.5 daļu šādā redakcijā:

„(81) Operators vai gaisa kuģa operators, kurš gūst finanšu līdzekļus no darījumiem ar bezmaksas tam piešķirtajām emisijas kvotām, šos finanšu līdzekļus izlieto, lai kompensētu iepriekš veiktos vai plānotos siltumnīcefekta gāzu emisiju samazināšanas pasākumus šā likuma 32.2 panta 1.1 daļā minētā perioda, kas atbilst darījuma ar emisijas kvotām veikšanas periodam, ietvaros, tai skaitā šādus pasākumus:

1) savā darbībā izmantoto iekārtu vai to daļu nomaiņa, lai tajās būtu iespējams izmantot atjaunojamos energoresursus, elektroenerģiju vai tādus izejmateriālus, kuri samazina attiecīgā operatora siltumnīcefekta gāzu emisiju apjomu;

2) savai darbībai izmantoto gaisa kuģu uzlabošana vai gaisa kuģu nomaiņa uz efektīvākiem gaisa kuģiem, tai skaitā, kuros kā degvielu ir iespējams izmantot biodegvielu;

3) savā darbībā izmantoto iekārtu vai ēku energoefektivitātes uzlabošana;

4) savā darbībā izmantotās infrastruktūras un gala patērētāju energoefektivitātes uzlabošana.

(82) Civilās aviācijas aģentūra attiecībā uz gaisa kuģu operatoriem un Valsts vides dienests attiecībā uz operatoriem iesniedz Vides aizsardzības un reģionālās attīstības ministrijā operatora un gaisa kuģa operatora sniegto informāciju par finanšu līdzekļu no darījumiem ar bezmaksas piešķirtajām emisijas kvotām izlietojumu un to pamatojošo dokumentāciju.

(83) Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” sniedz Vides aizsardzības un reģionālās attīstības ministrijai informāciju par operatora un gaisa kuģa operatora veiktajiem darījumiem ar emisijas kvotām, kas nav šā likuma 32.3 panta pirmajā daļā minētā emisijas kvotu nodošana.

(84) Vides aizsardzības un reģionālās attīstības ministrija katra šā likuma 32.2 panta 11 daļas 3. un 4.punktā minētā perioda beigās, ņemot vērā Civilās aviācijas aģentūras un Valsts Vides dienesta sniegto informāciju, nodrošina pārbaudi operatora un gaisa kuģa operatora veiktajiem siltumnīcefekta gāzu emisiju samazināšanas pasākumiem, kas finansēti no operatora un gaisa kuģa operatora iegūtajiem finanšu līdzekļiem, kas gūti no darījumiem ar tiem bezmaksas piešķirtajām emisijas kvotām, un šo finanšu līdzekļu izlietojuma atbilstību šajā likumā iekļautajiem nosacījumiem.

(85) Ja Vides aizsardzības un reģionālās attīstības ministrija, veicot šā panta 84 daļā minēto pārbaudi konstatē, ka operators vai gaisa kuģa operators ir izmantojis finanšu līdzekļus šim likumam neatbilstoši, Vides aizsardzības un reģionālās attīstības ministrija var pieņemt lēmumu par pārkāpuma konstatēšanu un tiesiskā pienākuma uzlikšanu, šajā lēmumā nosakot arī piemērojamo maksājumu atbilstoši normatīvajiem aktiem par administratīvajiem pārkāpumiem.”;

papildināt panta devītās daļas 1.punktu ar jaunu e) apakšpunktu šādā redakcijā:

„e) emisijas reģistrā veic darbības ar gada emisijas sadales vienībām un nodrošina Latvijas atbilstību ikgadējā emisiju sadales apjoma saistību izpildei;”.

1. Izteikt 32.8 panta pirmo daļu šādā redakcijā:

„(1) Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”:

1) koordinē nepieciešamās informācijas apkopošanu ziņojumam par Eiropas Savienības Emisijas kvotu tirdzniecības sistēmas ieviešanu un īstenošanu, kur tiek iekļauta informācija par emisijas kvotu sadales kārtību, emisijas reģistra darbību, monitoringa un ziņošanas nosacījumu izpildi un pārbaudi, verificētāju akreditāciju un uzraudzību, kā arī pārējo nosacījumu izpildi attiecībā uz emisijas kvotām;

2) sagatavo informāciju un ievieto to Eiropas Vides aģentūras centrālajā datu krātuvē līdz katra gada 30.jūnijam;

3) mēneša laikā pēc informācijai ievietošanas Eiropas Vides aģentūras centrālajā datu krātuvē sagatavoto ziņojumu nosūta Vides aizsardzības un reģionālās attīstības ministrijai, kura to ievieto savā interneta mājas lapā mēneša laikā pēc nosūtīšanas Eiropas Komisijai.”.

1. Papildināt likumu ar jaunu 32.9 pantu šādā redakcijā:

„**32.9 pants Emisijas kvotu nodošanas izpildes nodrošināšana**

(1) Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” katru gadu līdz 10.maijam apkopo informāciju par operatoriem un gaisa kuģa operatoriem, kuri nav nodevuši šā likuma 32.2 panta pirmajā daļā minētās emisijas kvotas noteiktajā termiņā vai nav nodevuši tās noteiktajā apjomā. Šādos gadījumos operatoriem un gaisa kuģa operatoriem tiek dotas ne mazāk kā 15 darbdienas rakstveida paskaidrojuma iesniegšanai.

(2) Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” pēc šā panta pirmajā daļā minētā paskaidrojuma saņemšanas līdz 1.jūlijam:

1) informē Valsts vides dienestu par operatoriem vai gaisa kuģa operatoriem, kas paredzētajā termiņā nav nodevuši emisijas kvotas vai nav nodevuši tās noteiktajā apjomā, kā arī norāda katra operatora vai gaisa kuģa operatora nenodoto emisijas kvotu skaitu,

2) publicē savā tīmekļa vietnē to operatoru vai gaisa kuģa operatoru, kas paredzētajā termiņā nav nodevuši emisijas kvotas vai nav nodevuši tās noteiktajā apjomā, sarakstu.

(3) Ja Valsts vides dienests pēc minētās informācijas saņemšanas konstatē, ka oScios soda u. anta pirmajEKperators vai gaisa kuģa operators nav nodevis šā likuma 32.2 panta pirmajā daļā minētās emisijas kvotas noteiktajā termiņā vai nav nodevis tās noteiktajā apjomā, tas pieņem lēmumu, nosakot operatoram vai gaisa kuģa operatoram pienākumu:

1) nodot tādu emisijas kvotu apjomu, kas nosedz nenodoto emisijas kvotu apjomu.

2) veikt maksājumu par šā likuma 32.2 panta pirmajā daļā minēto emisijas kvotu nenodošanu noteiktajā termiņā vai noteiktajā apjomā.

(4) Valsts vides dienests līdz konkrētā kalendārā gada 1.aprīlim publicē šā panta trešās daļas otrajā punktā minētā maksājuma likmi par vienu emitēto tonnu oglekļa dioksīda (CO2) ekvivalenta, šo likmi aprēķinot ievērojot šādus nosacījumus:

1) maksājuma bāzes likme, sākot ar 2013.gada 1.janvāri, ir 100 *euro* par katru emitēto tonnu oglekļa dioksīda (CO2) ekvivalenta, par kuru nav veikta emisijas kvotu nodošana.

2) maksājuma likme ikgadēji tiek palielināta, ņemot vērā Eiropas Savienības Statistikas biroja tīmekļa vietnē pieejamo informāciju par iepriekšējā kalendārā gada Eiropas patēriņa cenu indeksu, kas ir noteikts saskaņā ar Eiropas Padomes 1995.gada 23.oktobra regulu Nr.2494/95 par saskaņotajiem patēriņa cenu indeksiem.

(5) Šā panta trešajā daļā minētais operators un gaisa kuģa operators pēc Valsts vides dienesta lēmuma saņemšanas iemaksā šajā pantā noteiktajā kārtībā noteikto maksājumu Valsts vides dienesta noteiktajā budžeta kontā līdz attiecīgā gada 15.septembrim. Pēc samaksas termiņa beigām, ja maksājums nav veikts vai ja tas nav veikts pilnā apmērā, Valsts vides dienestam ir tiesības norādīto summu piedzīt bezstrīda kārtībā.

(6) Valsts vides dienesta lēmumu šā panta trešajā daļā minētais operators un gaisa kuģa operators var apstrīdēt Administratīvā procesa likuma noteiktajā kārtībā. Lēmuma pārsūdzēšana neaptur tā izpildi.

(7) Ja gaisa kuģa operators nepilda šajā likumā un citos normatīvajos aktos noteiktos pienākumus, Civilās aviācijas aģentūra var iesniegt Eiropas Komisijai lūgumu pieņemt lēmumu par attiecīgā gaisa kuģa operatora darbības aizliegumu. Ja Eiropas Komisija ir pieņēmusi lēmumus pēc Latvijas vai kādas citas Eiropas Savienības dalībvalsts lūguma, tad Civilās aviācijas aģentūra informē Eiropas Komisiju par visiem pasākumiem, kas veikti, lai izpildītu šādus lēmumus.”;

1. 45.pantā

izteikt septīto daļu šādā redakcijā:

„(7) Operators, kurš ir saņēmis siltumnīcefekta gāzu emisijas atļauju, kā arī gaisa kuģa operators sagatavo ikgadējo emisiju ziņojumu par Eiropas Savienības emisijas kvotu tirdzniecības sistēmas piesārņojošām darbībām un šajās darbībās radītajām siltumnīcefekta gāzu emisijām, kā arī par veiktajiem siltumnīcefekta gāzu emisiju samazināšanas pasākumiem un par finanšu līdzekļu no darījumiem ar bezmaksas tam piešķirtajām emisijas kvotām izlietojumu.”;

svītrot 7.1 daļu;

izteikt astoto daļu šādā redakcijā:

„(8) Operators un gaisa kuģa operators, kura ikgadējais emisiju ziņojums līdz katra gada 31.martam nav apstiprināts vai ir atzīts par neatbilstošu, nevar veikt darījumus ar emisijas kvotām vai Kioto vienībām, kamēr ikgadējais emisiju ziņojums nav apstiprināts.”

papildināt pantu ar jaunu devīto daļu šādā redakcijā

(9) Ministru kabinets nosaka kārtību, kādā:

1) operatora ikgadējo emisiju ziņojumu sagatavo, iesniedz, pārbauda, apstiprina un publicē kontroles institūciju un sabiedrības pieejamībai, kā arī tiek nodrošināta operatora pienākumu ievērošana;

2) gaisa kuģa operatora ikgadējo emisiju ziņojumu sagatavo, iesniedz, pārbauda, apstiprina un publicē kontroles institūciju un sabiedrības pieejamībai, kā arī tiek nodrošināta gaisa kuģa operatora pienākumu ievērošana”.

1. papildināt likumu ar jaunu X nodaļu šādā redakcijā:

„**X nodaļa**

**Nosacījumi attiecībā uz Latvijas kopējām siltumnīcefekta gāzu emisijām un oglekļa dioksīda piesaisti**

**52.pants Siltumnīcefekta gāzu emisiju samazināšanas un oglekļa dioksīda piesaistes saistību izpilde**

(1) Vides aizsardzības un reģionālās attīstības ministrija izstrādā politiku klimata pārmaiņu samazināšanas saistību – siltumnīcefekta gāzu emisiju samazināšana un oglekļa dioksīda piesaiste – izpildei sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām, atbilstoši konkrēto saistību izpildes termiņiem un koordinē attiecīgās politikas īstenošanu.

(2) Politikas veidošanai klimata pārmaiņu samazināšanas saistību izpildei un tās īstenošanas koordinēšanai Vides aizsardzības un reģionālās attīstības ministrija izveido starpinstitūciju darba grupu, kurā iekļauj pārstāvjus no Zemkopības ministrijas, Ekonomikas ministrijas, Satiksmes ministrijas un citām nozaru ministrijām, kā arī Pārresoru koordinācijas centra.

(3) Vides aizsardzības un reģionālās attīstības sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām katru gadu pēc Eiropas Parlamenta un Padomes 2013.gada 21.maija regulas Nr.525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr.280/2004/EK atcelšanu (turpmāk – regula Nr.525/2013) 7.panta pirmajā un otrajā daļā un 8.panta pirmajā daļā minēto ziņojumu iesniegšanas līdz attiecīgā gada 31.decembrim sagatavo un iesniedz Ministru kabinetam informatīvo ziņojumu par siltumnīcefekta gāzu emisiju samazināšanas un oglekļa dioksīda piesaistes saistību izpildi, kurā iekļauj:

1) izvērtējumu par siltumnīcefekta gāzu emisiju samazināšanas un oglekļa dioksīda piesaistes saistību izpildi;

2) ja nepieciešams, priekšlikumus par izmaksu efektīviem, sociālekonomiski izvērtētiem un attiecīgā perioda nozaru politikas plānošanas dokumentiem atbilstošiem papildus pasākumiem siltumnīcefekta gāzu emisijas samazināšanas un oglekļa dioksīda piesaistes saistību izpildei.

**53.pants Siltumnīcefekta gāzu emisiju un oglekļa dioksīda piesaistes uzraudzība, ziņošana un kontrole**

(1) Vides aizsardzības un reģionālās attīstības ministrija saskaņā ar regulu Nr.525/2013 un saskaņā ar Konvencijas līgumslēdzēju pušu, Kioto protokola un Parīzes nolīguma līgumslēdzēju pušu pieņemtajiem lēmumiem, sadarbojoties ar attiecīgajām nozaru ministrijām, institūcijām un komersantiem:

1) veic siltumnīcefekta gāzu emisiju un oglekļa dioksīda piesaistes uzraudzību no šā likuma 2.pielikumā un 4.pielikumā minētajām darbībām;

2) sagatavo un iesniedz Eiropas Komisijai un Konvencijas sekretariātam periodiskus ziņojumus par siltumnīcefekta gāzu emisijām , un par oglekļa dioksīda piesaisti;

3) sagatavo un iesniedz Eiropas Komisijai vai Konvencijas sekretariātam citus regulā Nr.525/2013 noteiktos datus, informāciju un ziņojumus.

(2) Ministru kabinets:

1) nosaka kārtību kādā tiek izveidota un uzturēta siltumnīcefekta gāzu inventarizācijas  un prognožu sagatavošanas nacionālā sistēma;

2) metodiku vienotam siltumnīcefekta gāzu emisiju aprēķinam pasākumu un projektu ietekmes novērtēšanai uz klimata pārmaiņām, izņemot šā likuma 53.panta pirmajā daļā minētajai siltumnīcefekta gāzu emisiju uzraudzībai un šā likuma 45.panta pirmajā daļā minētajam operatora vai gaisa kuģa operatora emisiju apjoma monitoringam.

**54. pants Ikgadējie emisiju apjomi un gada emisiju sadales vienības**

(1) Ikgadējos emisiju sadales apjomus Latvijai piešķir gada emisiju sadales vienībās.

(2) Siltumnīcefekta gāzu emisiju samazināšanas saistību izpildei var izmantot Latvijai piešķirtās gada emisiju sadales vienības un Kioto vienības.

(3) Gada emisiju sadales vienības ir valsts īpašums, kura tiesiskais valdītājs ir Vides aizsardzības un reģionālās attīstības ministrija.

(4) Vides aizsardzības un reģionālās attīstības ministrija izstrādā, un Ministru kabinets apstiprina ilgtermiņa stratēģiju rīcībai ar gada emisiju sadales vienībām, kā arī, ja nepieciešams, veic ilgtermiņa stratēģijas grozījumus.

(5) Piecu mēnešu laikā pēc regulas Nr.525/2013 8.pantā minētā aptuvenā siltumnīcefekta gāzu pārskata iesniegšanas Vides aizsardzības un reģionālās attīstības ministrija sadarbībā ar Zemkopības ministriju, Ekonomikas ministriju, Satiksmes ministriju un citām nozaru ministrijām sagatavo informāciju par Latvijas iespējām veikt darījumus ar valsts īpašumā esošajām gada emisiju sadales vienībām un Kioto vienībām, un iesniedz to Ministru kabinetā lēmuma pieņemšanai par darbībām ar gada emisiju sadales vienībām un Kioto vienībām.

(6) Vides aizsardzības un reģionālās attīstības ministrija risina pārrunas par darījumiem ar gada emisijas sadales vienībām un Kioto vienībām un sagatavo līguma projektu.

(7) Finanšu līdzekļus no darījumiem ar gada emisiju sadales vienībām, ieskaita šā likuma 32.2 panta 3.1 daļā minētajā kontā un izlieto, ievērojot nosacījumus, kuri ir noteikti šajā likumā attiecībā uz izsoļu ieņēmumu izmantošanu.

1. Papildināt pārejas noteikumus ar 38., 39., 40. un 41.punktu šādā redakcijā:

„38. Eiropas Parlamenta un Padomes 2014.gada 16.aprīļa regulas Nr.421/2014, ar ko groza Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā, jo paredzams, ka līdz 2020. gadam tiks īstenota starptautiska vienošanās par vienota un globāla tirgus mehānisma piemērošanu starptautiskās aviācijas emisijām (turpmāk – regula Nr.421/2014) 1.panta 1.punktā minētajā periodā – no 2013.gada 1.janvāra līdz 2016.gada 31.decembrim, likuma 32.3 panta pirmās daļas nosacījums katru gadu līdz 30.aprīlim nodot emisijas kvotas, 45.panta pirmās daļas nosacījums veikt emisiju monitoringu un sniegt informāciju, 45.panta septītās daļas nosacījums sagatavot ikgadējo emisiju ziņojumu, netiek piemērots aviācijas darbībām un siltumnīcefekta gāzu emisijām no šādiem lidojumiem:

38.1. kuri tiek uzsākti Latvijas teritorijā esošajā lidlaukā un pabeigti lidlaukā, kas atrodas valstīs ārpus Eiropas Ekonomikas zonas;

38.2. kuri tiek uzsākti lidlaukā, kas atrodas ārpus Eiropas Ekonomiskās zonas un tiek pabeigti Latvijas teritorijā esošajā lidlaukā;

38.3. kuri tiek uzsākti Latvijas teritorijā esošajā lidlaukā un pabeigti lidlaukā, kas atrodas tālākajos reģionos Līguma par Eiropas Savienības darbību 349. panta nozīmē;

38.4. kuri tiek uzsākti lidlaukā, kas atrodas tālākajos reģionos Līguma par Eiropas Savienības darbību 349. panta nozīmē un tiek pabeigti Latvijas teritorijā esošajā lidlaukā;

38.5. kuri tiek uzsākti lidlaukā, kas atrodas tālākajā reģionā Līguma par Eiropas Savienības darbību (LESD) 349. panta nozīmē un tiek pabeigti lidlaukā, kas atrodas citā tālākajā reģionā Līguma par Eiropas Savienības darbību 349. panta nozīmē.

39. Regulas Nr.421/2014 1.panta 1.punktā minētajā periodā – no 2013.gada 1.janvāra līdz 2016.gada 31.decembrim likuma 45.panta pirmajā daļā noteikto pienākumu regulāri kontrolēt emisiju apjomu, veikt monitoringu un sniegt informāciju (iesniegt monitoringa plānus) neveic tāds gaisa kuģa operators, kurš veic tikai šā likuma pārejas noteikumu 38.punktā minētos lidojumus.

40. Ministru kabinets šā likuma 45.panta devītajā daļā un 53.panta otrajā daļā minētos noteikumus izdod līdz 2016.gada 31.decembrim.

41. Vides aizsardzības un reģionālās attīstības ministrija šā likuma 54.panta ceturtajā daļā minēto ilgtermiņa stratēģiju izstrādā līdz šā likuma 52.panta 2. un 3.punktā minētā saistību perioda pirmā gada beigām, bet attiecībā uz šā likuma 52.panta 1.punktā minēto saistību periodu – līdz 2016.gada 31.decembrim.”.

1. Papildināt 1.pielikumā 3.punktu ar 6.apakšpunktu šādā redakcijā:

„6) iekārtas magnija oksīda ražošanai krāsnīs ar ražošanas jaudu, kura lielāka par 50 tonnām dienā.”;

1. Svītrot 1.1 pielikumu;
2. Izteikt 2.pielikumu šādā redakcijā:

“Likuma “Par piesārņojumu”

2.pielikums

**Eiropas Savienības emisijas kvotu tirdzniecības sistēmā iekļautās piesārņojošās darbības**

**I Eiropas Savienības emisijas kvotu tirdzniecības sistēmā iekļautās piesārņojošās darbības, kurām ir nepieciešama siltumnīcefekta gāzu emisijas atļauja**

|  |  |  |
| --- | --- | --- |
| **Nr.****p.k.** | **Darbība, kurai ir nepieciešama siltumnīcefekta gāzu emisijas atļauja** | **Siltumnīcefekta****gāze** |
| 1. | Kurināmā sadedzināšana – kurināmā oksidēšana neatkarīgi no tā, kā tiem izmantota šajā procesā ražotā siltumenerģija, elektroenerģija vai mehāniskā enerģija un citas tieši saistītas darbības, tostarp dūmgāzu attīrīšana, iekārtās, kuru kopējā nominālā ievadītā siltuma jauda pārsniedz 20 megavatus (izņemot bīstamo atkritumu vai sadzīves atkritumu sadedzināšanas iekārtas) | Oglekļa dioksīds |
| 2. | Minerāleļļu attīrīšana un rafinēšana | Oglekļa dioksīds |
| 3. | Koksa ražošana | Oglekļa dioksīds |
| 4. | Metāla rūdu, arī sulfīdu rūdu, apdedzināšana vai kausējumu iegūšana, ieskaitot granulēšanu | Oglekļa dioksīds |
| 5. | Čuguna vai tērauda pirmreizēja vai atkārtota kausēšana, ieskaitot nepārtraukto izliešanu, kopējai jaudai pārsniedzot 2,5 tonnas stundā | Oglekļa dioksīds |
| 6. | Melno metālu, arī ferosakausējumu, ražošana vai pārstrāde, kurā tiek izmantotas sadedzināšanas vienības, kuru kopējā nominālā ievadītā siltuma jauda pārsniedz 20 megavatus. Pārstrādē tiek izmantoti arī velmēšanas stāvi, tvaika pārkarsētāji, atlaidināšanas krāsnis, kaltuvju, lietuvju, pārklājumu un kodināšanas iekārtas | Oglekļa dioksīds |
| 7. | Primārā alumīnija ražošana | Oglekļa dioksīds,perfluorogļūdeņraži |
| 8. | Sekundārā alumīnija ražošana, kurā tiek izmantotas sadedzināšanas vienības, kuru kopējā nominālā ievadītā siltuma jauda pārsniedz 20 megavatus | Oglekļa dioksīds |
| 9. | Krāsaino metālu ražošana vai pārstrāde, arī sakausējumu ražošana, rafinēšana, liešana un tamlīdzīgi, kurā izmantojamo sadedzināšanas vienību kopējā nominālā ievadītā siltuma jauda, ieskaitot ievadīto siltuma jaudu kurināmajam, kuru izmanto kā reducējošu aģentu, pārsniedz 20 megavatus | Oglekļa dioksīds |
| 10. | Klinkera cementa ražošana rotācijas krāsnīs, kuru ražošanas jauda pārsniedz 500 tonnas produkcijas dienā, vai cita veida krāsnīs, kuru ražošanas jauda pārsniedz 50 tonnas dienā | Oglekļa dioksīds |
| 11. | Kaļķu ražošana, kā arī dolomīta vai magnezīta apdedzināšana rotācijas krāsnīs vai cita veida krāsnīs, kuru ražošanas jauda pārsniedz 50 tonnas dienā | Oglekļa dioksīds |
| 12. | Stikla, arī stikla šķiedras, ražošana iekārtās, kuru kausēšanas jauda pārsniedz 20 tonnas dienā | Oglekļa dioksīds |
| 13. | Apdedzinātu māla izstrādājumu, arī jumta kārniņu, ķieģeļu, ugunsizturīgo ķieģeļu, flīžu, krāsns podiņu vai porcelāna, ražošana, ražošanas jaudai pārsniedzot 75 tonnas dienā | Oglekļa dioksīds |
| 14. | Minerālvates izolācijas materiālu ražošana, izmantojot stiklu, akmeni vai izdedžus, ar kausēšanas jaudu virs 20 tonnām dienā | Oglekļa dioksīds |
| 15. | Ģipša žāvēšana vai apdedzināšana vai ģipškartona sausā apmetuma plātņu un citu ģipša izstrādājumu ražošana, kurā izmantojamo sadedzināšanas vienību kopējā nominālā ievadītā siltuma jauda pārsniedz 20 megavatus | Oglekļa dioksīds |
| 16. | Celulozes ražošana no koksnes vai citām šķiedrvielām | Oglekļa dioksīds |
| 17. | Papīra vai kartona ražošana, ražošanas jaudai pārsniedzot 20 tonnas dienā | Oglekļa dioksīds |
| 18. | Oglekļa ražošana, karbonizējot tādus organiskās vielas saturošus materiālus kā nafta, gudrons, krekinga un pārtvaices atlikumi, kurā izmantojamo sadedzināšanas vienību kopējā nominālā ievadītā siltuma jauda pārsniedz 20 megavatus | Oglekļa dioksīds |
| 19. | Slāpekļskābes ražošana | Oglekļa dioksīds,slāpekļa oksīds |
| 20. | Adipīnskābes ražošana | Oglekļa dioksīds,slāpekļa oksīds |
| 21. | Glioksāla un glioksālskābes ražošana | Oglekļa dioksīds,slāpekļa oksīds |
| 22. | Amonjaka ražošana | Oglekļa dioksīds |
| 23. | Organisko ķīmisko vielu lielapjoma ražošana krekinga, sadalīšanas, daļējas vai pilnīgas oksidēšanās vai līdzīgos procesos ar ražošanas jaudu virs 100 tonnām dienā | Oglekļa dioksīds |
| 24. | Ūdeņraža (H2) un sintēzes gāzes ražošana reforminga vai daļējas oksidēšanās procesā ar ražošanas jaudu virs 25 tonnām dienā | Oglekļa dioksīds |
| 25. | Nātrija karbonāta (Na2CO3) un nātrija bikarbonāta (NaHCO3) ražošana | Oglekļa dioksīds |
| 26. | Siltumnīcefekta gāzu uztveršana no tehnoloģiskas iekārtas, kurā tiek veikta viena vai vairākas šajā pielikumā minētās piesārņojošās darbības, lai šīs gāzes transportētu un uzglabātu ģeoloģiskās struktūrās ierīkotā uzglabāšanas vietā, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |
| 27. | Siltumnīcefekta gāzu transportēšana pa cauruļvadiem uz ģeoloģiskās struktūrās ierīkotu uzglabāšanas vietu, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |
| 28. | Siltumnīcefekta gāzu uzglabāšana ģeoloģiskās struktūrās ierīkotā uzglabāšanas vietā, kurā uzglabāšana atļauta saskaņā ar normatīvajiem aktiem par zemes dzīļu izmantošanu un piesārņojošu darbību veikšanu | Oglekļa dioksīds |

**II Eiropas Savienības Emisijas kvotu tirdzniecības sistēmas aviācijas darbības**

Eiropas Savienības emisijas kvotu tirdzniecības sistēmā iekļauj gaisa kuģu lidojumus, kurus no lidlauka vai uz lidlauku, kas atrodas Eiropas Savienības dalībvalsts teritorijā, veic gaisa kuģa operators, tostarp lidojumus, kurus veic vienīgi Eiropas Savienības dalībvalstu valdošo monarhu un viņu tuvāko radinieku, valstu vadītāju, valdību vadītāju un valdību ministru pārvadāšanai oficiālos komandējumos, izņemot:

1) lidojumus, ko veic vienīgi valstu, kuras nav Eiropas Savienības dalībvalstis, valdošo monarhu un viņu tuvāko radinieku, valstu vadītāju, valdību vadītāju un valdību ministru pārvadāšanai oficiālos komandējumos, ja tas ir pamatots ar atbilstošu statusa norādi lidojumu plānā;

2) militārus lidojumus, ko veic militāri gaisa kuģi, kā arī lidojumus, ko veic, pildot muitas vai policijas funkcijas;

3) lidojumus, kas saistīti ar meklēšanas, glābšanas un ugunsdzēšanas darbiem vai neatliekamās ātrās medicīniskās palīdzības sniegšanu, kā arī lidojumus, ko veic humānās palīdzības sniegšanas nolūkos un ko atļāvusi attiecīga kompetentā iestāde;

4) lidojumus, ko veic vienīgi saskaņā ar vizuālo lidojumu noteikumiem, kā paredzēts Konvencijas par starptautisko civilo aviāciju (Čikāgas konvencijas) 2.pielikumā;

5) lidojumus, kuri beidzas tajā pašā lidlaukā, kur sākušies, un kuru laikā gaisa kuģis nav nosēdies citā lidlaukā;

6) mācību lidojumus, kurus veic vienīgi nolūkā iegūt licenci vai konkrētu kategoriju un kuros piedalās tikai pilota kabīnes apkalpe, ja attiecīgais lidojums ir pamatots ar atbilstošu piezīmi lidojumu plānā un ja tas nav pasažieru vai kravas pārvadāšanas pakalpojums, gaisa kuģa pārlidojums vai gaisa kuģa nogāde;

7) lidojumus, ko veic vienīgi tādēļ, lai izdarītu zinātniskus pētījumus vai pārbaudītu, testētu vai sertificētu gaisa kuģi vai tā iekārtas, neatkarīgi no tā, vai attiecīgās iekārtas izmanto lidojumā vai uz zemes;

8) lidojumus, ko veic gaisa kuģi, kuru sertificētā maksimālā pacelšanās masa ir mazāka par 5700 kilogramiem;

9) lidojumus, ko veic kā sabiedrisko pakalpojumu sniegšanas pienākumus, kuri noteikti saskaņā ar Eiropas Padomes 1992.gada 23.jūlija regulu (EEK) Nr.2408/92 par Kopienas aviosabiedrību piekļuvi Kopienas iekšējiem gaisa ceļiem attiecībā uz maršrutiem tālākajos reģionos, kā noteikts Līguma par Eiropas Savienības darbību 349. un 355.pantā, vai uz maršrutiem, kur piedāvātā kapacitāte nepārsniedz 30 000 sēdvietu gadā;

10) lidojumus, kurus veic komerciāls gaisa transporta operators, kas atbilst vienam no šādiem nosacījumiem:

a) katrā no trim secīgiem četru mēnešu periodiem veic mazāk par 243 lidojumiem,

b) veic lidojumus, kuru ikgadējās kopējās oglekļa dioksīda emisijas nepārsniedz 10 000 tonnu gadā;

11) lidojumus, kurus no 2013. gada 1. janvāra līdz 2020. gada 31. decembrim veic nekomerciāls gaisakuģa operators, kas veic lidojumus, kuru kopējās gada emisijas ir mazākas par 1000 CO2 tonnām gadā.”.

1. Papildināt likumu ar 4.pielikumu šādā redakcijā:

„Likuma “Par piesārņojumu”

4.pielikums

**Nosacījumi attiecībā uz Eiropas Savienības Emisijas kvotu tirdzniecības sistēmā neiekļautām darbībām**

**I Citi siltumnīcefekta gāzu emisijas avoti**

1. Enerģētika:

a) kurināmā sadedzināšana stacionārās tehnoloģiskās iekārtās, kurās tiek veiktas darbības, kuras nav iekļautas Eiropas Savienības Emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja;

b) degvielas sadedzināšana mobilajos avotos – ceļu, ūdens, gaisa, dzelzceļa, kā arī bezceļa transportlīdzekļos,

c) nesadedzināšanas darbības ar fosilajiem šķidrajiem un cietajiem kurināmā veidiem, no kurām rodas gaistošās siltumnīcefekta gāzu emisijas.

2. Rūpnieciskie procesi un rūpnieciskās produkcijas ražošana iekārtās, kuras nav iekļautas Eiropas Savienības Emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja, un kurās siltumnīcefekta gāzu emisijas rodas no dažādu materiālu un izejvielu (derīgo izrakteņu) izmantošanas rūpnieciskās produkcijas ražošanā, tai skaitā gaistošās siltumnīcefekta gāzu emisijas.

3. Hluorogļūdeņražu, perflouroglekļa un sēra heksaflorīda lietošana.

4. Šķīdinātāju un dažādu ķīmisko vielu izmantošana.

5. Lauksamniecības darbības, tai skaitā:

a) lauksaimniecībā izmantojamās zemes apsaimniekošana, tai skaitā dažādu mēslojuma veidu izmantošana, kaļķošanas procesi un karbamīda izmantošana;

b) lopkopība, tai skaitā kūtsmēslu apsaimniekošana un lauksaimniecības dzīvnieku iekšējie (zarnu) fermentācijas procesi;

c) lauksaimniecības produkcijas ražošana.

6. Zemes izmantošanas, zemes izmantošanas maiņas un mežsaimniecības darbības, tai skaitā:

a) aramzemes, ganības un pļavas, mitrāji, apdzīvotas vietas un cita infrastruktūra un citi zemes veidi – zemes izmantošanas saglabāšana un zemes izmantošanas veida maiņa uz citu zemes izmantošanas veidu;

b) biomasas dedzināšana;

c) nocirstas koksnes produkti.

7. Atkritumu apsaimniekošana:

a) notekūdeņu apsaimniekošana;

b) cieto atkritumu apsaimniekošana, tai skaitā uzglabāšana un dedzināšana cieto atkritumu izgāztuvēs un atkritumu sadedzināšana, izņemot atkritumu dedzināšanu ar enerģijas ieguvi;

c) kompostēšana.

8. Citas iepriekš neminētās darbības.”.

**II Oglekļa dioksīda piesaistes darbības**

1. Zemes izmantošanas, zemes izmantošanas maiņas darbības, tai skaitā:

a) aramzemes apsaimniekošana, kas ir jebkāda darbība, kuru veic saskaņā ar pasākumu kompleksu, kas piemērojams zemei, kurā audzē lauksaimniecības kultūras, un zemei, kura atstāta atmatā vai kuru uz laiku neizmanto kultūraugu audzēšanai,

b) ganību un pļavu apsaimniekošana, kas ir jebkāda darbība, kuru veic saskaņā ar pasākumu kompleksu, kas piemērojams lopkopībā izmantotai zemei, un kuras mērķis ir kontrolēt vai ietekmēt veģetācijas un lauksaimniecības dzīvnieku daudzumu un veidu,

c) mitrāji,

d) apdzīvotas vietas un cita infrastruktūra,

e) citi zemes veidi – zemes izmantošanas saglabāšana un zemes izmantošanas veida maiņa uz citu zemes izmantošanas veidu;

2. Mežsaimniecības darbības, tai skaitā:

a) meža ieaudzēšana, kas Kioto protokola un Eiropas Savienības tiesību aktu izpratnē ir tieša cilvēku darbības izraisīta tādas zemes pārveidošana mežā, ko vismaz 50 gadu nav klājis mežs, stādot, sējot un/vai cilvēku darbības rezultātā veicinot dabiskus sēklu avotus, ja pārveidošana notikusi pēc 1989.gada 31.decembra;

b) meža atjaunošana, kas Kioto protokola un Eiropas Savienības tiesību aktu izpratnē ir jebkāda tieša cilvēku darbības izraisīta tādas zemes pārveidošana mežā, ko neklāj mežs, stādot, sējot un/vai cilvēku darbības rezultātā veicinot dabiskus sēklu avotus, kas veikta tikai tādā zemē, kuru iepriekš ir klājis mežs, bet uz kuras meža vairs nav bijis pirms 1990.gada 1.janvāra un kura tikusi no jauna pārveidota par mežu laikposmā pēc 1989.gada 31.decembra;

c) nocirstas koksnes produkti;

d) atmežošana, kas Kioto protokola un Eiropas Savienības tiesību aktu izpratnē ir tieša cilvēku darbības izraisīta meža pārveidošana zemē, kas nav mežs, ja pārveidošana notikusi pēc 1989.gada 31.decembra;

e) meža apsaimniekošana, kas Kioto protokola un Eiropas Savienības tiesību aktu izpratnē ir jebkāda darbība, ko veic saskaņā ar mežam piemērojamu pasākumu kompleksu, kas ietekmē meža ekoloģiskās, saimnieciskās vai sociālās funkcijas.”.

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i

valsts sekretāra vietniece E.Turka

06.01.2016. 11:00

H. Rimša

67026512, 26380127

Helena.Rimsa@varam.gov.lv